शहीद का बेटा बिलखा तो पति के शव के सामने ही मां ने दूध पिलाकर कराया चुप
बीजापुर में शहीद जवान हेमंत महिलकर का शव जैसे ही उसके गृहग्राम सोनेसरार पहुंचा। परिजनों की चीख-पुकार निकल गई। घर के दरवाजे पर शव उतरा और प|ी अनिता रुंधे गले से कराहने लगी। पति के साथ हुई आखिरी बात को दोहराने लगी। वहां मौजूद लोग अपने आंसू थाम नहीं सके।
इसके बाद शव को अंतिम दर्शन के लिए रखा गया। अनिता अपने पति के शव के सामने बैठकर रोती रही। इसी बीच उसका डेढ़ महीने का बेटा लविश भी रोने लगा। परिजनों ने उसे चुप कराने की कोशिश की। फिर उसे अनिता की गोद में दिया गया। वह पति की बातों का याद करती और बेटे लविश को चुप कराती। इसके बाद अनिता ने पति के शव के सामने अपने आंचल में बेटे को दूध पिलाकर चुप कराया। शव के पास खड़े लाेग भी हेमंत की पुरानी आदतों के बारे में बात करते रहे। परिजनों ने बताया कि डेढ़ महीने पहले ही उसे बेटा हुआ था। जनवरी में 8 दिनों का अवकाश लेकर वह आया था। घर मं खुशी का माहौल था। हेमंत भी बेटे होने की खुशी में पागल था। हेमंत की ढाई साल की बेटी मान्या भी है। शनिवार को पुरुषों के साथ महिलाएं भी मुक्तिधाम तक पहुंचकर हेमंत को अंतिम विदाई देने आई। सांसद अभिषेक सिंह शाम को शहीद के निवास में पहुंचे व सांत्वना दी। बीजेपी व कांग्रेस नेता भी पहुंचे।
आईजी और एसपी पहुंचे, शहीद को दी सलामी
ग्राम सोनेसरार में शहीद की अंतिम यात्रा में परिजन सहित गांव वाले शामिल हुए
राजनांदगांव. ग्राम सोनेसरार में शहीद के घर में इस मंजर को देखकर वहां मौजूद लोग भी अपने आंसू नहीं रोक पाए।
गांव के बीच शहीद हेमंत के शव का रखा गया। वहां उसके परिजनों, दोस्तों और ग्रामीणों ने उसके अंतिम दर्शन किए। इसके बाद दोपहर तकरीबन 12 बजे शव काे गांव के ही मुक्तिधाम ले जाया गया। वहां शहीद को सलामी देकर अंतिम विदाई दी गई। उस दौरान आईजी दीपांशु काबरा, एसपी प्रशांत अग्रवाल, एएसपी वायपी सिंह, डीएसपी एमएच चंद्रा और अन्य पुलिस अधिकारी मौजूद रहे। महापौर मधुसूदन यादव, खूबचंद पारख आदि भी पहुंचे।
2012 में हुई थी हेमंत और अनिता की शादी
शहीद हेमंत और अनिता की शादी 21 मई 2012 को हुई थी। इसके बाद उन्हें पहले बेटी हुई। उसका नाम दोनों ने मान्या रखा। जनवरी में हेमंत को पुत्र हुआ। उसका नाम हेमंत ने ही लविश रखा था। उसी दौरान हेमंत घर आया था और वह 15 जनवरी के ही ड्यूटी पर लौटा था। शुक्रवार को सुबह 8 बजे हेमंत ने फोन पर अनिता सेे बात की थी। उसके कुछ घंटे बाद ही नक्सली घटना में उसकी जान चली गई।
बेटी के साथ होली खेलने किया था वादा
पति के शव के सामने बैठकर अनिता आंसू बहाती रही। उसने एक बार नहीं, कई बार कहा कि आपने (हेमंत) तो होली में छुट्टी लेकर आने और बेटी मान्या के साथ रंग खेलने का वादा किय था। फिर आप ऐसे क्यों चले गए? अब अपने बच्चों को पापा कहां से लाकर दूंगी। बेटा लविश तो इतना छोटा है कि वह बड़ा होकर आपका चेहरा भी याद नहीं रख पाएगा। शहीद हेमंत यादव की प|ी की इन बातों को सुन लोग खुद को रोक नहीं पाए।
अंतिम विदाई देने उमड़ा पूरा गांव, पुलिस अधिकारियों की मौजूदगी में दी सलामी
हेमंत महिलकर
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mar_Deva